
26-TA-1673: Noteikumu projekts (Grozījumi)
Grozījumi Ministru kabineta 2026. gada 14. aprīļa noteikumos Nr. 205 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs"
TA saskaņojamie dokumenti
Noteikumu (grozījumu) projekts 1.0
Anotācija (ex-ante) 1.0
MK sēdes protokollēmuma projekts 1.0
Noteikumu konsolidētā versija 2.0
Atzinuma sniedzējs
Valsts kanceleja
Atzinums iesniegts
13.08.2026.
Atzinuma sniegšanas termiņš
13.08.2026.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums
Lūdzam precizēt anotācijas 2.1. apakšpunktā sniegto ietekmes uz vispārējās izglītības iestādēm un to dibinātājiem aprakstu, nodrošinot tā atbilstību noteikumu projektā paredzētajām izmaiņām un anotācijas 1.3. apakšpunktā sniegtajai informācijai.

Vēršam uzmanību, ka noteikumu projekts paredz izmaiņas mērķdotācijas aprēķina un sadales nosacījumos, tostarp pašvaldību dibinātām izglītības iestādēm, kuras īsteno tālmācības izglītības programmas 1.–9. klašu posmā, paredzot šo programmu īstenošanai aprēķinātajam finansējumam piemērot koeficientu 2, kā arī paplašina izglītības iestāžu iespējas veikt finansējuma pārdali starp atsevišķām mērķdotācijām. Vienlaikus tiek aktualizēti mērķdotācijas aprēķinā izmantojamie nosacījumi un rādītāji.

Ņemot vērā minēto, lūdzam pārskatīt norādi, ka projekts vispārējās izglītības iestādēm un to dibinātājiem nemaina tiesības un pienākumus un neveido jaunas veicamās darbības, un konkrētāk raksturot projekta radīto ietekmi uz attiecīgo mērķa grupu.
Piedāvātā redakcija
-
	Diāna Krikščūna (VK) (Indra Ciukša (VK) vietā)

	2.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums
Lūdzam pārskatīt un pilnveidot anotācijas 7. sadaļu, identificējot noteikumu projekta izpildē iesaistītās institūcijas un atspoguļojot projekta ietekmi uz to darbību.

Vēršam uzmanību, ka noteikumu projekts paredz izmaiņas valsts budžeta mērķdotācijas aprēķina un sadales nosacījumos, kuru piemērošanā ir iesaistīta Izglītības un zinātnes ministrija, pašvaldības un izglītības iestādes. Turklāt anotācijas 1.3. apakšpunktā norādīts, ka, atsakoties no noteiktā mērķdotācijas pārdales ierobežojuma, izglītības iestāžu vadītājiem tiks nodrošināta lielāka elastība piešķirtās mērķdotācijas plānošanā un izmantošanā.

Ņemot vērā minēto, lūdzam anotācijas 7. sadaļā identificēt projekta izpildē iesaistītās institūcijas un attiecīgi atspoguļot projekta radīto ietekmi uz to darba procesiem, nodrošinot anotācijā sniegtās informācijas savstarpēju konsekvenci.
Piedāvātā redakcija
-
	Diāna Krikščūna (VK) (Indra Ciukša (VK) vietā)



